Andris Kolbergs

Andris Kolbergs (dzimis  Jūrmalā, miris  Rīgā) bija latviešu rakstnieks un scenārists, detektīvžanra romānu autors.

Dzīvesgājums 
Dzimis 1938. gada 21. decembrī Rīgas Jūrmalā kuģa kapteiņa ģimenē. Mācījās Rīgas 27. vakara vidusskolā, no 1954. līdz 1965. gadam strādāja fabrikās „Komunārs”, VEF, „Rīgas apģērbs” un Rīgas Vagonu rūpnīca. No 1966. līdz 1968. gadam mācījās Maskavas Poligrāfijas institūta Redaktoru fakultātē, līdztekus no 1965. līdz 1968. gadam darbojās žurnālā „Dadzis”, līdz 1971. gadam Autortiesību aizsardzības pārvaldē, līdz 1973. gadam Latvijas tirdzniecības reklāmas aģentūrā.

1974. gadā A. Kolbergs kļuva par Latvijas Rakstnieku savienības biedru, bet vēlāk par šīs organizācijas sekretāru. 1989. gadā viņu ievēlēja par atjaunotās Rīgas Latviešu biedrības pirmo priekšsēdētāju, Latvijas Detektīvžanra asociācijas prezidentu un atjaunotā žurnāla "Atpūta" galveno redaktoru.

Miris 2021. gada 5. novembrī Paula Stradiņa Klīniskajā universitātes slimnīcā no COVID-19 komplikācijām.

Daiļrade 
 A. Kolbergs kļuva par vienu no populārākajiem latviešu kriminālromānu rakstniekiem. Viņa darbi izdoti citās PSRS republikās un vairākās Eiropas valstīs. Sarakstīja arī vairākus ceļvežus par Rīgu un Jūrmalu.

Pēc A. Kolberga scenārijiem un kriminālromāniem uzņemtas kinofilmas "Liekam būt" (1976), "Atspulgs ūdenī" (kopā ar Jāni Lapsu) (1977), "Dāvanas pa telefonu" (1977), "Rallijs" (1978), “Trīs dienas pārdomām” (1980), “Dubultnieks” (1986), “Fotogrāfija ar sievieti un mežakuili” (1987), “Par mīlestību pašreiz nerunāsim” (1988), “Depresija” (1991), "Rīgas sargi" (2007).

Apbalvojumi 
Saņēmis Literatūras gada balvu par mūža ieguldījumu latviešu literatūrā (2011). 2019. gadā apbalvots arī ar Triju Zvaigžņu ordeņa IV šķiru.

Bibliogrāfija

Stāsti un romāni 
 1969 — Arnolda Zandes cigarete: kriminālstāsts. R.: Liesma 
 1971 — Šāviens dienas laikā: stāsti. R.:Liesma 
 1973 — Pašu puikas: humoreskas. R.:Liesma 
 1974 — Vanags: stāsti. R.:Liesma 
 1977 — Krimināllieta trijām dienām: romāns. R.: Liesma 
 1978 — Cilvēks, kas skrēja pāri ielai: romāns. R.: Liesma 
 1983 — Fotogrāfija ar sievieti un mežakuili: romāns. R.: Liesma 
 1984 — Atraitne janvārī: romāns. R.: Liesma 
 1985 — Ēna: romāns. R.: Liesma 
 1986 — Naktī, lietū: romāns. R.: Liesma 
 1986 — Automobilī, rīta pusē: romāns. R.: Liesma 
 1988 — Nekas nav noticis: romāns. R.: Liesma 
 1988 — Kolekcionāra mīlas dēkas: stāsti. R.: Liesma 
 1993 — Civilizēto krokodilu sindroms: romāns. R.: Lauku Apgāds 
 1993 — Dumpis uz laupītāju kuģa: dokumentāls autobiogrāfisks stāsts. R.: Lauku apgāds 
 1996 — Meklējiet sievieti: romāns. R.: SIA NC
 2002 — Pulkstenis ar atpakaļgaitu: romāns. Jūrmala: A.K.A. 
 2002 — Klaunu maršs šausmu tirgū: romāns. Jūrmala: A.K.A. 
 2004 — Sieviete melnā: romāns. Jūrmala: A.K.A. 
 2005 — Patiesi stāsti par VIP un kolekcionēšanas dullumu: stāsti. Jūrmala: A.K.A. 
 2008 — Sarkans automobilis melnā naktī: romāns. Jūrmala:A.K.A

Ceļveži 
 Lielais Rīgas ceļvedis (1993)
 Rīgas grāmata: Rīgas vēsture. Vecpilsēta. R.: Jāņa sēta (1998)
 Rīgas grāmata. Rīgas centra parki un bulvāri. R.: Jāņa sēta (1999)
 Rīga kājāmgājējiem. Jūrmala: Autora izd. (2001)
 Jūrmala kājāmgājējiem. R.: A.K.A (2002)
 Lasāmgrāmata par Rīgu, tās priekšpilsētām un kūrortpilsētu Jūrmala. Fonds AKA, (2007)

Atsauces

Ārējās saites 
 Andris Kolbergs, literature.lv
 Andris Kolbergs filmas.lv
 

1938. gadā dzimušie
2021. gadā mirušie
Latviešu rakstnieki
Latviešu valodā rakstošie
20. gadsimta rakstnieki
21. gadsimta rakstnieki
Latvijas scenāristi
Jūrmalā dzimušie
Triju Zvaigžņu ordeņa virsnieki
No COVID-19 mirušie